CELEX: C2007/170/57
Language: mt
Date: 2007-07-21 00:00:00
Title: Kawża T-171/07: Rikors ippreżentat fl- 14 ta' Mejju 2007 — Avaya vs L-UASI — ZyXEL Communications (VANTAGE CNM)

21.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 170/29
            
         Rikors ippreżentat fl-14 ta' Mejju 2007 — Avaya vs L-UASI — ZyXEL Communications (VANTAGE CNM)
   (Kawża T-171/07)
   (2007/C 170/57)
   Lingwa tar-rikors: L-Ingliż
   Partijiet
   
      Rikorrenti: Avaya Inc. (Basking Ridge, l-Istati Uniti) (rappreżentanti: A. Beschorner, B. Glaser, C. Thomas, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord ta' l-Appell: ZyXEL Communications Corp. (Hsin-Chu, it-Tajwan)
   Talbiet tar-rikorrenti
   
               —
            
            
               Tannulla d-deċiżjoni tat-Tieni Bord ta' l-Appell ta' l-14 ta' Marzu 2007 fil-każ R 156/2006-2, dwar l-applikazzjoni għal trade mark Komunitarja Nru 3 291 457 “VANTAGE CNM”; u
            
         
               —
            
            
               tordna lill-UASI jbati l-ispejjeż tal-proċeduri quddiem il-Qorti tal-Prim'Istanza u tordna lill-intervenjenti tbati l-ispejjeż tal-proċeduri amministrattivi quddiem il-Bord ta' l-Appell.
            
         Motivi u argumenti prinċipali
   
      Applikant għat-trade mark Komunitarja: ZyXEL Communications Corp.
   
      Trade mark Komunitarja kkonċernata: It-trade mark figurattiva Komunitarja “VANTAGE” għal prodotti u servizzi fil-klassijiet 9 u 42 — applikazzjoni Nru 3 291 457
   
      Proprjetarju tat-trade mark jew tas-sinjal invokat in sostenn ta' l-oppożizzjoni: Avaya Inc.
   
      Trade mark jew sinjal invokat in sostenn ta' l-oppożizzjoni: It-trade mark verbali Komunitarja “MULTIVANTAGE” għal prodotti u servizzi fil-klassijiet 9, 38 u 42 — applikazzjoni Nru 2 409 589
   
      Deċiżjoni tad-Diviżjoni ta' l-Oppożizzjoni: Ċaħda ta' l-oppożizzjoni kollha kemm hi
   
      Deċiżjoni tal-Bord ta' l-Appell: Ċaħda ta' l-appell
   
      Motivi invokati: Ir-rikorrenti tressaq żewġ motivi differenti in sostenn tar-rikors tagħha, jiġifieri, minn naħa, ksur tal-prinċipju ta' trattament ugwali u ta' konsistenza mal-ġurisprudenza, u, min-naħa l-oħra, ksur ta' l-Artikolu 8(1)(b) tar-Regolament Nru 40/94 u tal-prinċipji ġenerali tad-dritt dwar it-trade marks.
   Permezz ta' l-ewwel motiv tagħha, ir-rikorrenti tissottometti li l-Bord tbiegħed minn deċiżjoni preċedenti meħuda f'każ parallel li jirrigwarda kwistjoni kważi identika mingħajr ma ta ebda raġuni għal din il-bidla għal għarrieda fil-prassi.
   Barra minn dan, ir-rikorrenti ssostni, permezz tat-tieni motiv tagħha, li l-Bord ma ħax in kunsiderazzjoni biżżejjed l-identiċità tal-prodotti u tas-servizzi tat-trade marks konfliġġenti kif ukoll ix-xebh qawwi tat-trade marks infushom.